[{"text_idx": "#000004", "text": "Ar yr 11eg o Ebrill 2019, dathlodd Cymru lwyddiant diweddar ei si\u0302n werin gyda\u2019i Gwobrau Gwerin newydd sbon ei hun."}, {"text_idx": "#000005", "text": "Dathlodd y gwobrau perfformwyr talentog y sin gerddoriaeth gwerin a thraddodiadol Cymru sydd wedi blodeuo yma yng Nghymru yn ogystal a\u0302 gwneud argraff sylweddol mewn gwyliau ar draws y D.U. a thramor.. Yn 2018 Cymru oedd Partneriaid Rhyngwladol y gw\u0302yl arddangos \u2018English Folk Expo\u2019, ym Manceinion. Cymru hefyd oedd y wlad o dan sylw yng ngw\u0302yl enfawr ryng-geltaidd An Oriant yn Llydaw sy\u2019n croesawu 70,000 o ymwelwyr bobl blwyddyn. Perfformiodd y band talentog Alawyn y Neuadd Frenhinol Albert yn Awst 2018 fel rhan o Proms Gwerin y BBC."}, {"text_idx": "#000007", "text": "Cafodd yr enillwyr eu dewis o restr hir cafodd ei lunio gan y panel enwebu oedd yn cynrychioli trefnwyr clybiau a gwyliau, cerddorion ifanc, yr hen do, newyddiadurwyr, darlledwyr, hyrwyddwyr, ymgyrchwyr a selogion."}, {"text_idx": "#000010", "text": "Yr artist/band gorau sy\u2019n dechrau dod i\u2019r amlwg"}, {"text_idx": "#000019", "text": "Cyflwynwyd y Wobr Cyflawniad Oes i Roy Saer am ei ddegawdau o waith ac ysgoloriaeth gyda chaneuon traddodiadol Cymru. Dechreuodd Roy gasglu a recordio caneuon gwerin Cymru yn y 1960au ac mae ei gasgliad yn graidd i\u2019r archif canu gwerin yn Amgeuddfa Werin Sain Ffagan."}, {"text_idx": "#000020", "text": "Aeth y Wobr Werin am y casgliad gorau o dair alaw wreiddiol i Huw Roberts o Fo\u0302n; adnabyddus am chwarae\u2019r offerynnau Cymreig eiconig y delyn deires a\u2019r crwth, yn ogystal a\u0302\u2019r ffidil."}, {"text_idx": "#000021", "text": "Dau grefftwr o Sir Ga\u0302r luniodd y tlysau \u2013 y go\u0302f Aaron Petersen a\u2019r turniwr coed John Morgan. Fe\u2019u seliwyd ar ganwyllbren cannwyll frwyn o\u2019r G18; mae pob un yn unigryw ac wedi\u2019i lunio o bren lleol. Mae gan y tlysau gysylltiad gwerinol teuluol \u2013 bu\u2019r go\u0302f David Petersen, tad Aaron, yn arwain y Ddirprwyaeth Cymreig yng Ngwyl Ryngwladol Lorient am flynyddoedd lawer, ac mae ei nai Sam yn aelod o Avanc, Ensembl Gwerin Ieuenctid Cymru, sy\u2019n brosiect Trac Cymru."}]